Diari Oficial de la Generalitat Valenciana


Sumari del DOGV 7576, del 22-07-2015 (2015/6442)

Notificació de la sentència i de la interlocutòria d'aclariment dictades en el procediment de divorci contenciós número 34/2014.
--------------------------------------------------------------------------------------------------------------------------------

### Dades del document

Número de DOGV
:   7576

Data del DOGV
:   22-07-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/6442


Organisme emissor
:   Jutjat de Violencia Sobre la Dona Número 1 d'Orihuela

Tipus de document
:   Edicte

Notificació de la sentència i de la interlocutòria d'aclariment dictades en el procediment de divorci contenciós número 34/2014. [2015/6442]  
De: Laura Iris Marcos Gómez.  
Procuradora: María Teresa Martínez Sánchez.  
Contra: Noureddine Omari.  
En este procediment de divorci contenciós, seguit a instàncies de Laura Iris Marcos Gómez contra Noureddine Omari, s'ha dictat la sentència, de data 12 de juny de 2015, i interlocutòria aclaridora d'eixa sentència, de data 25 de juny de 2015, que, literalment, és com seguix:  
  
«Dispositiva  
Estime la demanda de divorci interposada per la procuradora dels tribunals Martínez, en nom i representació de Laura Iris Marcos Gómez, contra Noureddine Omari, declare dissolt per divorci el matrimoni contret pels litigants el 27 d'octubre de 2011, amb tots els efectes inherents a esta declaració, sense condemna a les costes processals.  
  
Mode d'impugnació: mitjançant un recurs d'apel·lació davant de l'Audiència Provincial d'Alacant (article 455 de la LECn).  
El recurs s'ha de preparar mitjançant un escrit que cal presentar en este jutjat, en el termini de cinc dies hàbils comptador des de l'endemà de la notificació de la sentència, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (article 457.2 de la LECn).  
De conformitat amb la disposició addicional 15 de la Llei Orgànica del Poder Judicial, perquè siga admés a tràmit el recurs d'apel·lació contra esta resolució, s'ha de constituir un depòsit de 50 euros, que es tornarà només en el cas que el recurs siga estimat.  
El depòsit s'ha de constituir ingressant la quantitat esmentada en el banc Banesto, en el compte corresponent a este expedient (4066-0000-05-...), i s'ha d'indicar, en el camp «concepte», el codi «00 civil-reposició» i la data de la resolució recorreguda amb el format dd/mm/aaaa.  
  
En el cas de fer l'ingrés per mitjà d'una transferència bancària, després d'omplir el codi del compte corrent (CCC, 20dígits), s'indica en el camp «concepte» el número de compte, el codi i la data en la forma exposada en el paràgraf anterior.  
En cap cas s'admetrà una consignació per cap import diferent de l'indicat. En el cas que calga realitzar altres pagaments en el mateix compte, cal efectuar un ingrés per cada concepte, fins i tot si pertanyen a altres recursos de la mateixa classe o de diferent.  
Estan exceptuats de l'obligació de constituir el depòsit les persones que tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms que en depenen.  
Expediu un testimoniatge d'esta sentència perquè s'unisca a les actuacions i porteu l'original al llibre de sentències d'este jutjat.  
Una vegada ferma esta sentència, envieu-ne un testimoni al Registre Civil de Rafal, on figura inscrit el matrimoni dels litigants, perquè l'anoten al marge.  
Així, per esta la meua sentència, que pronuncie, mane i firme.  
Publicació. La sentència anterior va ser donada, llegida i publicada pel magistrat què la va dictar, mentres celebrava audiència pública el mateix dia de la data, de la qual cosa jo, la secretària judicial, en done fe.  
Orihuela, 12 de juny de 2015.»  
«Part dispositiva  
S'aclarix la sentència, de data 12 de juny de 2015, en el sentit següent:  
En els antecedents de fet:  
On diu:  
«Tercer. Citades les parts per a celebració del juí, va tindre lloc el dia 3 de maig de 2012, amb l'assistència únicament de la part demandant. Iniciat el juí, la part demandant va afirmar i va ratificar la demanda presentada, i va sol·licitar que es dictara una sentència segons la seua demanda, que va modificar en el sentit que no es faça cap pronunciament sobre l'ús de la vivenda familiar atés que va ser entregada en dació per paga a l'entitat bancària amb què el matrimoni havia concertat un préstec hipotecari, així com que la pensió compensatòria siga de 220 euros mensuals, amb caràcter vitalici.»  
  
Ha de dir:  
«Tercer. Citades les parts per a celebració del juí, el mateix va tindre lloc el dia assenyalat, amb l'assistència únicament de la part demandant. Iniciat el juí, la part demandant va afirmar i va ratificar la demanda presentada, i va sol·licitar que es dictara una sentència segons la seua demanda. Va manifestar respecte al fill menor comú del matrimoni, Omar Omari Marcos, nascut el 13 de març de 2011, que es troba declarat en situació legal de desemparament, si bé l'actora no està d'acord amb esta situació.»  
Mode d'impugnació: esta resolució forma part de la sentència de data 12 de juny de 2015, i es compta el termini per a recórrer en contra des de la notificació d'esta interlocutòria (article 448.2 de la LECn).  
Ho acorda i firma el jutge. En done fe.»  
  
Atés que es desconeix el domicili o la residència actuals i el parador del demandat, Noureddine Omaris, en la sentència de data 12 de juny de 2015 i la interlocutòria aclaridora de data 25 de juny de 2015, la magistrada jutgessa, de conformitat amb el que establix l'article 497 de la Llei 1/2000, d'Enjudiciament Civil, s'ha ordenat publicar este edicte en el tauler d'anuncis del jutjat i en el Diari Oficial de la Generalitat Valenciana, per a portar a efecte la diligència de notificació al demandat, i s'expedix este edicte a fi que li valga de notificació en forma.  
  
  
Orihuela, 9 de juliol de 2015.- La secretària judicial: Rosario Collado Bueno.